Taxa Aşagi Karabahçe ya qezaya Sêwrege ya Riha de şewdirê şemeyî de keyeyê Zîne Karakaş ra vengê çekan ame. Cirananê ke vengê çekan ra dima şîyê keye dî ke Zîne merda.
Zîne Karakaş dadîya 7 domanan bîye û goreyê îdîayan merdeyê ci 2 rojî verî seba karî şibi Îstanbul.
Cenaza seba otopsî wedarîyaye Nêweşxaneyê Dewlete yê Sêwrege. Hema eşkera nêbi ke Zîne Karakaş senî merda. Derheqê serebûtî de tehqîqat dîya destpêkerdene.
